paragraph_text: Kvitka Cisyk (čitaj: Kvitka Cisik); (ukr. Квітка Цісик); (New York, 4. travanj 1953. - New York, 29. ožujak 1998.); je američka i ukrajinska pjevačica (sopran) i violinistica, u Ukrajini posebno poznata po svojim albumima ukrajinske narodne tematike «Pjesme Ukrajine» i «Dvije boje». Njezino ime Kvitka na ukrajinskom jeziku znači cvijet. Kod američke publike je također poznatija kao Kacey ili prema inicijalima K.C.. Njezin glas se često mogao čuti i u američkim reklamama poput one za Coca Colu, American Airlines, Mr. Pibb, Sears i mnogih drugih. Puno je surađivala sa Ford poduzećem te je za njih stvorila poznati slogan: «Have you driven a Ford lately?» (Jeste li vozili Ford nedavno?). Tijekom 1970.-tih je snimila dvije glazbene skladbe za film: «You Light Up My Life» (dobitnik Oskara, 1977.) i «The One and Only».